**VABILO ŠTUDENTOM**

za sodelovanje v projektu javnega razpisa za sofinanciranje projektov

»Projektno delo z gospodarstvom in negospodarstvom v lokalnem in regionalnem okolju – Po kreativni poti do znanja2017 - 2020«

**»Identifikacija vrzeli in razvojne smernice programa usposabljanja udeležencev ACC s področja organizacije in managementa**

**(akronim: IPA)«**

Spoštovane študentke/študenti,

Fakulteta za organizacijske vede Univerze v Mariboru v sodelovanju s podjetjem AVIATION CAREER CENTER, izobraževanje in svetovanje, d.o.o., razpisuje v okviru programa »Po kreativni poti do znanja2017 - 2020« plačano raziskovalno študijsko delo za študenta/študentko študijskega programa Organizacija in management kadrovskih in izobraževalnih sistemov (1. st. UNI), Organizacija in management poslovnih in delovnih sistemov (1. st. UNI), Organizacija in management informacijskih sistemov (2. st. MAG), Management v zdravstvu in socialnem varstvu (2. st. MAG), Inženiring poslovnih sistemov (1. st. UNI) in Krizni management (1. st. VS).

Sodelujoči študenti morajo biti v času izvajanja projekta redno vpisani na enega od spodaj navedenih študijskih programov Fakultete za organizacijske vede oziroma Fakultete za zdravstvene vede ter ne smejo biti v delovnem razmerju, samozaposleni, prijavljeni na Zavodu RS za zaposlovanje v evidenci brezposelnih oseb ali samostojni podjetniki ali že vključeni v projekt istega razpisa.

Prednost pri izbiri bodo imeli študenti, ki so s svojim dosedanjim delom pokazali interes za raziskovanje in študij (aktivnosti na predhodnih projektih, aktivnost na predavanjih, aktivnost na vajah), in bodo na razpolago vseh 5 mesecev ( od marca do julija).

**Kratka vsebina:**

Problem izhaja iz priložnosti razvoja trenutnega programa ACC v smeri pridobivanja znanj s področja organizacije in managementa - smerno vezane na področje obvladovanja tveganj, komuniciranja, timskega dela in komunikacije v izrednih razmerah. Znanja in kompetence omenjenih področij so samo značilni kazalniki razvoja organizacij, letalstva in letališkega področja, ki ne more izolativno delovati od ljudi ter širšega okolja ter s tem povezano še kako izkazuje potrebo po vzpostavitvi dopolnitve programa usposabljanja, ki bi ga študenti interdisciplinarnih področij smiselno razvijali in postavili v okviru projekta. Problemska stanja, ki jih velja izpostaviti v okviru predpostavljenega projekta, so naslednja:

1. Analiza obstoječega programa usposabljanja in analiza poslanstva in vizije ACC

2. Analiza sorodnih programov usposabljanja v izbranih državah Evropske unije - izvedba benchmarkinga na podlagi javno dostopnih informacij

3. Analiza obstoječih programov managementa s poudarkom na komuniciranju, timskem delu in delovanju v izrednih razmerah glede na javno dostopne vire

4. Analiza obstoječih raziskav na področju letalske industrije, ki izkazujejo potrebno po vključevanju vsebin managementa v področje usposabljanja ACC glede na javno dostopne vire

5. Definicija tveganj, ki nastopajo na področju letalstva, s poudarkom na področjih organizacije in managementa

Od študentov pričakujemo samoiniciativnost, pripravljenost na timsko delo, osnovne analitske sposobnosti, ter pripravljenost na učenje in delo. V izbor bodo prišli le tisti študentje, ki redno opravljajo svoje študijske obveznosti in so pri študiju posebej prizadevni. Izbranim študentom lahko takšno delo pomeni bogato izkušnjo in prispeva k njihovemu osebnostnemu in siceršnjemu napredku in jim olajša iskanje zaposlitve.

Predvidena denarna spodbuda študentu: **9 EUR bruto/uro, največ 40 ur/mesec (največ 360 EUR bruto/mesec).**

**Izpolnjeno prijavnico (na koncu tega dokumenta) pošljite po elektronski pošti z zadevo »Po kreativni poti do znanja« na naslov: polona.sprajc@um.si do vključno 9. 2. 2020 do 12. ure.**

**Prijava še ne zagotavlja sodelovanja v projektu. V primeru, da bo prijavljenih več študentov, kot je razpisanih mest, bo izbirna komisija naredila izbor po zgoraj navedenih kriterijih. Prijavljeni študenti bodo o izboru obveščeni na elektronski naslov, ki ga navedejo v prijavnici, in sicer najkasneje do 10. 2. 2020.**

**PRIJAVA ZA SODELOVANJE V PROJEKTU**

**»**Po kreativni poti do znanja 2017 - 2020**«**

|  |  |
| --- | --- |
| **Naziv projekta** | **Identifikacija vrzeli in razvojne smernice programa usposabljanja udeležencev ACC s področja organizacije in managementa (akronim: IPA)** |
| **Ime in priimek študenta** |  |
| **Domači naslov** |  |
| **EMŠO** |  |
| **Davčna številka** |  |
| **Elektronska pošta** |  |
| **Telefon** |  |
| **Visokošolski zavod** |  |
| **Študijski program** |  |
| **Letnik** |  |
| **Stopnja študija** |  |